Cercaníes d'Asturies

miniaturadeimagen|Tren na estación de Fierros.
La rede de cercaníes d'Asturies ye'l serviciu operáu por RENFE na comunidá autónoma d'Asturies que realiza servicios ferroviarios ente les principales llocalidaes del Principáu. Ta intregrada nel Consorciu de Tresporte d'Asturies y esiste dende los años 80 del sieglu XX.

Na actualidá consta de 9 llinies de tren, 3 d'elles d'anchu ibéricu (C-1, C-2 y C-3) y les 6 restantes d'anchu métricu (C-4, C-5, C-5a, C-6, C-7 y C-8). Les trés primeres son xestionaes por Renfe Cercaníes,  ente que'l restu de llinies son operaes por Renfe Anchu Métricu (d'antiguo FEVE, que la so denominación permanez entá nes estaciones).

La infrastructura ye xestionada por Adif, esto ye, víes y estaciones, ente que'l material rodante y la xestión de los horarios depende de Renfe. Dambes empreses dependen del Ministeriu de Fomentu d'España.

 Anchu ibéricu 
No que fai a les llinies d'anchu ibéricu, la llinia C-1 circula pela llinia Llión-Xixón, ramal de la llinia Palencia-La Coruña. Poro, la llinia C-1 comparte les víes en tol so percorríu con trenes de Media Distancia Renfe, los cuálos acepten -dacuando- viaxeros con billete cercaníes, ente Xixón y Lleón, faciendo paraes n'Uvieu, Llamaquique, La Pola y Mieres, y colos trenes de llargu percorríu Alvia y servicios de mercancíes. La llinia C-2 comparte la llinia cola llinia C-1 ente Uviéu y Soto Rei, onde s'esvia pol ramal Soto Rei-Ciañu Santa Ana, inauguráu en 1894. La llinia C-3 circula pela llinia Lleón-Xixón ente Uviéu-Llamaquique y Villabona d'Asturies, onde continua pol ramal Villabona d'Asturies-San Xuan de Nieva. Toles llinies d'anchu ibéricu de cercaníes coinciden nes estaciones d'Uviéu y Llamaquique. Les llinies C-2 y C-3 suelen "fusionase", faciendo los trenes el reccorriu ente San Xuan y L'Entregu.

 Anchu métricu 
Trés de les llinies d'anchu métricu comparten víes colos trenes rexonales que comuniquen el Principáu d'Asturies con Cantabria y Galicia, usando en parte la llinia Ferrol-Bilbao. Servicios de cercaníes coinciden en diversos tramos colos servicios rexonales Ferrol-Uviéu-Santander, ente Cuideiru y Pravia (C-4), Pravia y Uviéu (C-7) y na totalidá de la llinia C-6, ente les estaciones d'Uviéu y L'Infiestu. Adicionalmente, circulen servicios de cercaníes semidirectos entre Uviéuy Xixón (C-5a), pasando por El Berrón.

 Llinies de la rede 
+miniaturadeimagen|384x384px|Mapa de la rede|alt=|centroCercaníes Asturies 17x17px Llinies qu'operen en víes de anchu ibéricuLliniaOrixe/DestínDestín/Orixealt=|centro|55x55pxLlinia C-1Xixón-Sanz Crespo Fierrosalt=|centro|55x55pxLlinia C-2L'EntreguUvíeualt=|centro|55x55pxLlinia C-3San XuanLlamaquiqueLlinies qu'operen en víes de anchu métricucentro|55x55pxLlinia C-4Xixón Sanz CrespoCuideirucentro|55x55pxLlinia C-5Xixón Sanz CrespoLlavianacentro|55x55pxLlinia C-5aUviéuXixón Sanz Crespocentro|55x55pxLlínía C-6UviéuL'Infiestucentro|55x55pxLlinia C-7UviéuSan Estebancentro|55x55pxLlinia C-8CoḷḷanzoBaíña

 Ver tamién 
 Cercaníes Renfe
 C-1 de Cercaníes Asturies
 C-2 de Cercaníes Asturies
 C-3 de Cercaníes Asturies
C-4f de Cercaníes Asturies
C-5f de Cercaníes Asturies
C-7f de Cercaníes Asturies
 C-8f de Cercaníes Asturies
 C-9f de Cercaníes Asturies
 Tresporte d'Asturies

 Referencies 

 Enllaces esternos 

*